13/02/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. Desenv. Territ., Coop. e Medio Ambiente
Concesión provisional de subvencións correspondentes ao programa DP0009: MA-ACT/2015, dirixido aos concellos da provincia de menos de 20.000 habitantes para actividades no ámbito do medio ambiente

ÁREA DE DESENVOLVEMENTO ECONÓMICO, TURISMO E MEDIO AMBIENTE SERVIZO DE DESENVOLVEMENTO TERRITORIAL E MEDIO AMBIENTE RESOLUCIÓN NÚM.2015/1980, DE 11 DE FEBREIRO, DE CONCESIÓN PROVISIONAL DE SUBVENCIÓNS CORRESPONDENTES AO PROGRAMA DP0009: MA-ACT/2015, DE SUBVENCIÓNS DIRIXIDO AOS CONCELLOS DA PROVINCIA DE MENOS DE 20.000 HABITANTES PARA A REALIZACIÓN DE ACTIVIDADES NO ÁMBITO DO MEDIO AMBIENTE NO 2015 Don DIEGO CALVO POUSO, Presidente da Deputación Provincial da Coruña, Primeiro. –Por resolución da Presidencia n.º 20615/2014, do 16 de outubro, aprobáronse as Bases Reguladoras Xerais das convocatorias de subvencións dirixidas a Concellos desta Deputación para o ano 2015 e por resolución n.º 20925/2014, do 21 de outubro, foi aprobada a convocatoria do Programa DP0009: MA-ACT/2015, de subvencións dirixido aos concellos da provincia de menos de 20.000 habitantes, para a realización de actividades no ámbito de medio ambiente no 2015. A dita convocatoria foi publicada no BOP n.º 209 do 31 de outubro e o prazo de presentación de solicitudes finalizou o día 5 de decembro de 2014, ás 14:00 horas. Segundo. –De acordo coa base 8 das Bases reguladoras Xerais, por resolución n.º 65/2015 do 14 de xaneiro, designáronse os membros da Comisión Avaliadora, que celebrou a súa reunión o día 20 de xaneiro de 2015. Terceiro. –A totalidade das solicitudes referidas neste informe foron presentadas dentro do prazo establecido na convocatoria e as solicitudes que figuran no anexo 1, de proposta de concesión de subvención, cumpren cos requisitos establecidos nela. Cuarto. –Na partida orzamentaria 0520/17221/46201 do orzamento xeral desta Deputación para o exercicio 2015, documento contable A núm. de operación 220150000183 (referencia 22015000293), existe consignación orzamentaria para facer fronte á concesión das subvencións propostas. Quinto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Conceder provisionalmente as subvencións aos concellos que se relacionan no anexo 1, polos importes que se indican, con cargo á partida orzamentaria 0520/17221/46201, documento contable A núm. de operación 220150000183 (referencia 22015000293), sendo o importe total proposto de 142.116,01 €. 2.–Conceder provisionalmente as subvencións que se relacionan no anexo 2, condicionadas á súa subsanación polos motivos que se indican, sendo o importe total proposto de 7.832,40 €. 3.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.4.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistimento da solicitude, presentar solicitude de reformulación ou de cambio de obxecto da subvención ou presentar alegacións. Transcorrido o devandito prazo de 10 días sen que por parte dos solicitantes se formule desistimento expreso, a subvención considerarase aceptada tácitamente.5.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. DP0009: MA-ACT/2015.–Convocatoria do programa de subvencións dirixido aos concellos da provincia de menos de 20.000 habitantes, para a realización de actividades no ámbito de medio ambiente no 2015 ANEXO 1.–Concedidas provisionalmente DP0009: MA-ACT/2015.–Convocatoria do programa de subvencións dirixido aos concellos da provincia de menos de 20.000 habitantes, para a realización de actividades no ámbito de medio ambiente no 2015 ANEXO 2.–Concedidas provisionalmente, condicionadas á súa subsanación A Coruña, 11 de febreiro de 2014. O PRESIDENTE SECRETARIO XERAL D. Diego Calvo Pouso D. José Luis Almau Supervía